OpenLLM-France/wikimedia huggingface dataset:
# Gloria Steinem

Gloria Marie Steinem (Toledo, Ohio, AEB, 1934ko martxoaren 25a -) estatubatuar idazle eta aktibista politikoa da.

## Biografia

Smith Collegen eta Delhi eta Kalkultako unibertsitateetan, Indian, egin zituen ikasketak. Kazetari gisa lan egitea erabaki zuen, eta 1960an lanpostua lortu zuen New Yorkeko Help! aldizkari politiko satirikoan. 1963an Ni Playboy aldizkariko untxietako bat izan nintzen artikulua argitaratu zuen, Manhattaneko Playboy Cluben isilpean egin zuen lanean oinarrituta. Arrakasta handia izan zuen, eta harrezkero bere artikuluak modako aldizkarietan argitaratzen hasi ziren: Vogue, Glamour, Cosmopolitan.
1964-1965 urteetan telebistarako gidoiak idatzi zituen ospe handiko programa baterako. 1968an politikari buruz idazten hasi zen berriro, eta astean behin zutabe bat idatzi zuen New York aldizkarian. Handik gutxira bat egin zuen feminismoarekin, eta mugimendu horretako pertsona nagusietako bat bihurtu zen. 1971n, Betty Friedan, Bella Abzug eta Shirley Chisholmekin batera, National Women's Political Caucus sortu zuen. Urte horretan bertan, Pat Carbineren laguntzarekin, lehen aldizkari feministaren argitalpena bultzatu zuen: Ms (mister eta miss edo missis kortesiazko formulak batzeko proposamena). Handik aurrera emakume gazteen eredu bihurtu zen, emakumeak askatasuna lortzen duenean gizona ere gizaki oso bihurtuko delakoan.
Lanik aipagarrienak: Ekintza eskandaluzkoak eta eguneroko mutirikeriak (1983), saiakera eta artikulu bilduma; Marilyn (1986), zinema-antzezle ezagunaren biografia; Barne-iraultza (1991), feminismoaren barruan bizitako sentimenduen azterketa.

## Lana

* The Thousand Indias (1957)
* The Beach Book (1963)
* Outrageous Acts and Everyday Rebellions (1983)
* Marilyn: Norma Jean (1986)
* Revolution from Within (1992)
* Moving beyond Words (1993)
* Doing Sixty & Seventy (2006)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q231178
* Multimedia: Gloria Steinem / Q231178
# Gloria Totoricagüena

Gloria Pilar Totoricagüena Egurrola (Boise, Idaho, 1961) euskal jatorriko ikertzaile estatubatuarra, euskal diasporari buruzko lan ugari plazaratu du.

## Biografia

Boisen jaio zen, Idaho, 1961ean. Gurasoak Mari Carmen Egurrola Totoricagüena eta Teodoro Totorikaguena ziren. 1986an Boiseko Unibertsitatean Zientzia politikoak ikasi zituen. 1987an, Montevideoko Errepublikaren Unibertsitatean Latinoamerikar politikari buruzko masterra egin zuen. 1989an, Boiseko Unibertsitatean beste master bat egin zuen. 2000an Londresko London School of Economics and Political Science izeneko erakundean zientzia politikoaren filosofian eta konparazio-politikan doktoretza lortu zuen. Bere tesiaren izenburua Comparing the Basque Diaspora: Ethnonationalism, transnationalism, and identity maintenance in Argentina, Australia, Belgium, Peru, the United States of America, and Uruguay izan zen. Center for Basque Studies erakundearen ikertzailea izan da.

## Obra
### Liburuak

Gehienak ingelesez daude:
* The Basques Of New York : a Cosmopolitan Experience, University Nevada Press, 2019. / ISBN: 978-1-877802-39-3.
* Identity, Culture, And Politics In The Basque Diaspora (The Basque Series), University Nevada Press, 2013. / ISBN: 978-0-87417-547-9.
* Australia. "Urazandi bilduma" 21, Eusko Jaurlaritzaren Argitalpen Zerbitzu Nagusia, 2008. / ISBN: 978-84-457-2791-1.
* Boise Basques: Dreamers And Doers. University Nevada Press, 2004. / ISBN: 978-1-877802-37-9
* Basque Diaspora: Migration And Transnational Identity. University Nevada Press, 2005. / ISBN: 978-1-877802-45-4.
* The Basque of New Cork. "Urazandi bilduma", Eusko Jaurlaritzaren Argitalpen Zerbitzu Nagusia, 2003. / ISBN: 978-84-457-2012-7.
* Diáspora vasca comparada. "Urazandi bilduma", Eusko Jaurlaritzaren Argitalpen Zerbitzu Nagusia, 2003. / ISBN: 978-84-457-1982-4.

### Koordinatutako liburuak

* The legal status of the Basque language today: one language, three administrations, seven different geographies and a diaspora, Gloria Totoricagüena eta Iñigo Urrutia koordinatzaileak, Donostia: Eusko Ikaskuntza, 2008 / ISBN 978-84-8419-164-3.

## Erreferentziak

* ↑ https://aunamendi.eusko-ikaskuntza.eus/eu/totoricaguena-egurrola-gloria-pilar/ar-141595/
* ↑ https://www.todostuslibros.com/autor/totoricaguena-gloria
* ↑ https://dialnet.unirioja.es/servlet/autor?codigo=2134175
* ↑ https://books.google.es/books?id=iCuVDwAAQBAJ&pg=PT314&lpg=PT314&dq=Gloria+Totoricagüena+antropologa&source=bl&ots=9Q8hyzEsaa&sig=ACfU3U11OSjNPjZ6YTsWfWY9E-PjbXYIUw&hl=eu&sa=X&ved=2ahUKEwigvP-e2KvyAhUIDxQKHZLcANoQ6AF6BAgaEAM#v=onepage&q=Gloria%20Totoricagüena%20antropologa&f=false
* ↑ https://www.euskadi.eus/web01-s1leheki/es/contenidos/informacion/06_urazandi_coleccion/es_712/adjuntos/urazandi01.pdf

## Kanpo estekak

* Datuak: Q108087089
# Guettardita

Guettardita mineral bat da eta sartorite taldearen kidea da.

## Ezaugarriak

Guettardita elementu kimiko mineralaren formula kimikoa hau da: ${\ce {PbAsSbS4}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Guettardite: Mineral information, data and localities.» www.mindat.org (Noiz kontsultatua: 12-05-2019).
# Gueule de bois (Toulouse-Lautrec)

Gueule de bois (euskaraz Biharamuna) edo Suzanne Valadonen erretratua, Henri de Toulouse-Lautrec margolari frantsesak 1888 inguruan egin zuen lana da. Margolana Ameriketako Estatu Batuetako Massachusetts estatuko Cambridgeko Fogg Art Museoan erakusten da. Olioa oihal gainean egina, bere luze-zabala hau da: 47 × 55 zm.

## Gaia

Margolanak egun osoa edan eta edan egon den emakumearen istorioa azaltzen du.

## Kanpo-estekak

* Datuak: Q12899487
* Multimedia: The Hangover by Henri de Toulouse-Lautrec / Q12899487
# Gueutteville

Gueutteville Frantziako udalerria da, Itsas Sena departamenduan dagoena, Normandia eskualdean. 2013an 72 biztanle zituen.

## Demografia
### Biztanleria

2007an Gueutteville udalerrian erroldatutako biztanleak 72 ziren. Familiak 32 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 16 seme-alabarik gabeko familiak ziren, 4 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 34 etxebizitza zeuden, 29 familiaren etxebizitza nagusia ziren, 3 bigarren erresidentzia ziren eta 2 hutsik zeuden. 33 etxeak ziren eta 1apartamentu bat zen. 29 etxebizitza nagusietatik 25 bere jabearen bizilekua ziren, 2 alokairuan okupaturik zeuden eta 2 doan lagata zeuden; 2 etxek bi gela zituzten, 4 etxek hiru zituzten, 6 etxek lau zituzten eta 17 etxek bost zituzten. 28 etxek euren parking plaza propioa zuten azpian. 10 etxetan ibilgailu bat zegoen eta 17 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Gueutteville udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 4 | 65-69 | 0 |
| 4 | 60-64 | 4 |
| 4 | 55-59 | 4 |
| 0 | 50-54 | 0 |
| 12 | 45-49 | 4 |
| 0 | 40-44 | 8 |
| 0 | 35-39 | 0 |
| 0 | 30-34 | 0 |
| 4 | 25-29 | 4 |
| 4 | 20-24 | 0 |
| 0 | 15-19 | 4 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 45 ziren, horien artean 37 aktiboak ziren eta 8 inaktiboak ziren. 37 pertsona aktiboetatik 33 lanean zeuden (16 gizon eta 17 emakume) eta 4 langabezian zeuden (2 gizon eta 2 emakume). 8 pertsona inaktiboetatik 4 erretiraturik zeuden, 2 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 ibilgailuen saltze eta konpontze enpresa zen eta 1 garraio enpresa zen.
2000. urtean Gueutteville udalerrian 3 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q631161
* Multimedia: Gueutteville / Q631161
# Guess Who's Coming to Dinner

Guess Who's Coming to Dinner (euskaraz: Asma ezazu nor datorren afaltzera) komedia filma da, Stanley Kramer estatubatuar zinemagileak 1967an zuzendu zuena. Spencer Tracy, Sidney Poitier, Katharine Hepburn, Katharine Houghton, Beah Richards eta Roy E. Glenn aktore nagusiak izan ziren.
Oscar sarietarako hamar izendapen jaso zituen, eta bi irabazi: emakumezko aktore onenarena (Katharine Hepburn) eta jatorrizko gidoi onenarena. Gizonezko eta emakumezko aktore onenen BAFTA sariak ere irabazi zituen.

## Argumentua

Familia oneko neska gazte bat (Katharine Houghton) jaiotetxera itzuli berri da, eta guraso adinduei (Spencer Tracy eta Katharine Hepburn) senargaia –Sidney Poitier, sendagile beltza–aurkeztu die. Nahiz eta neskaren gurasoek pentsamolde ireki eta aurrerakoia izan, nahastuta daude, bereziki aita, halako ezkontzak alabari arazoak besterik ez dizkiola ekarriko uste baitute.

## Jakingarriak

Garai hartako estatubatuar gizartearen kritika satirikoa da, gaia arrazismoa baita. Hollywooden arraza ezberdinetako bikote bat protagonista izandako lehenengoetakoa izan zen. Bestalde, Spencer Tracyk eta Katharine Hepburnek –benetako bizitzan bikote ziren– elkarrekin lan egin zuten azken filma izan zen, lehen emanalditik 17 egunera Spencer Tracy hil egin baitzen. Gainera, Katharine Houghton, haien alabaren papera antzeztu zuena, Katharine Hepburnen iloba zen.
Filma Kaliforniako San Frantzisko hirian filmatu zen.

## Aktoreak

* Spencer Tracy: Matt Drayton
* Sidney Poitier: John Wayde Prentice Jr. sendagilea (semea)
* Katharine Hepburn: Christina Drayton
* Katharine Houghton: Joanna "Joey" Drayton
* Cecil Kellaway: Mike Ryan monsinorea
* Beah Richards: Mary Prentice
* Roy E. Glenn: John Prentice Sr. (aita)
* Virginia Christine: Hilary St. George
* Alexandra Hay: Carhop
* Isabel Sanford: Matilda "Tillie" Binks
* Barbara Randolph: Dorothy
* D'Urville Martin: Frankie
* Tom Heaton: Peter
* Grace Gaynor: Judith
* Skip Martin: Mutil banatzailea
* John Hudkins: Taxilaria
* Jacqueline Fontaine: Kantaria (krediturik gabe)

## Kanpo estekak

* Guess Who's Coming to Dinner filmaren IMDBko fitxa irakurgai (Ingelesez)
* Datuak: Q736969
* Multimedia: Guess Who's Coming to Dinner / Q736969
# Gueudecourt

Gueudecourt Frantziako udalerria da, Somme departamenduan dagoena, Frantzia Garaia eskualdean. 2013an 103 biztanle zituen.

## Demografia
### Biztanleria

2007an Gueudecourt udalerrian erroldatutako biztanleak 103 ziren. Familiak 36 ziren, horien artean 4 pertsona bakarrekoak ziren (4 bakarrik bizi ziren gizonak), 16 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 40 etxebizitza zeuden, 36 familiaren etxebizitza nagusia ziren, 2 bigarren erresidentzia ziren eta 2 hutsik zeuden. Etxebizitza guzti hauek 40etxeak ziren. 36 etxebizitza nagusietatik 34 bere jabearen bizilekua ziren eta 2 alokairuan okupaturik zeuden; 6 etxek hitu gela zituzten, 5 etxek lau zituzten eta 25 etxek bost zituzten. 32 etxek euren parking plaza propioa zuten azpian. 14 etxetan ibilgailu bat zegoen eta 21 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Gueudecourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 8 | 70-74 | 0 |
| 0 | 65-69 | 4 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 4 | 45-49 | 0 |
| 4 | 40-44 | 8 |
| 16 | 35-39 | 12 |
| 0 | 30-34 | 4 |
| 0 | 25-29 | 0 |
| 0 | 20-24 | 0 |
| 8 | 15-19 | 16 |
| 4 | 10-14 | 12 |
| 8 | 5-9 | 12 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 78 ziren, horien artean 59 aktiboak ziren eta 19 inaktiboak ziren. 59 pertsona aktiboetatik 51 lanean zeuden (26 gizon eta 25 emakume) eta 8 langabezian zeuden (5 gizon eta 3 emakume). 19 pertsona inaktiboetatik 9 erretiraturik zeuden, 6 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2000. urtean Gueudecourt udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q157045
* Multimedia: Gueudecourt / Q157045
# Gueugnon kantonamendua

Gueugnon kantonamendua Frantziako kantonamendu bat da. Saona eta Loira departamenduan dago, Borgoina-Franche-Comté eskualdean. Guztira 20 udalerri ditu eta Gueugnon da bere hiriburua.

## Kanpo estekak

* Datuak: Q1264289
# Gueule d'ange (2018ko filma)

Gueule d'ange 2018ko Vanessa Filho frantziar zinema zuzendariak zuzendutako film dramatikoa da.

## Argumentua

Oharra: Atal honek istorio osoa edo amaiera argitzen du.
Ellik 8 urte ditu, eta amarekin bizi da, Mediterraneoko kostaldeko herri batean. Marlène ama bera ere gaztea da, eta ia ez da gauza haurraz arduratzeko. Horregatik, ama-alabak beti dabiltza gizarte zerbitzuetako begiraleengandik ezkutatzen. Marlènek edan egiten du, eta joera du deprimitzeko eta bere burua suntsitzeko. Egun batean, amak haurra abandonatzea erabakiko du, dantzaleku batean gizon bat ezagutu ondoren. Haurraren begien bidez erakusten du filmak amaren hondamendia, baina emakumea epaitu gabe.

## Aktoreak

* Marion Cotillard : Marlène
* Ayline Aksoy-Etaix : Elli
* Alban Lenoir : Julio
* Amélie Daure : Chiara
* Stéphane Rideau : Jean

## Erreferentziak

* ↑ «Film Sinopsia» Berria 2018-05-23 CC BY-SA 4.0 lizentziapean.

## Kanpo estekak

* Datuak: Q53126063
# Gordailu digital

Gordailu digital bat informazio digitala gorde eta mantentzen den espazio zentralizatu bat da.
Egileek biltegiratzen dituzte euren dokumentu digitalak, hauen kontserbazio eta kontsulta bermatuz. Gordailu mota ezberdin bi daude, bertikalak eta horizontalak. Bertikalak gai baten inguruko informazioa biltegiratzen dute, adibidez E-LIS -ek dokumentazioari buruzkoa. Beste alde batetik horizontalak askoren inguruko informazioa biltzen dute, adibidez ADDI EHUkoa.
# Gordailuak bermatzeko funts

Gordailuak bermatzeko funtsa estatuek herritarren aurrezkiak babesteko sorturiko sistema bat da. Bere helburua aurrezleek porrot egiten duten banku eta bestelako finantza bitartekarietan jarritako dirua berreskuratzea da, gehienetan muga bateraino.

## Kanpo estekak

* Datuak: Q376935
# Gorde (argipena)

Gorde hitzak adiera zenbait ditu:
* gorde, babestu, zaindu, ezkutatu;
* Gorde, eskoziar jatorriko abizena.
# Gordean neuzkanak

Gordean neuzkanak Manuel Lasarte bertsolariak 1975ean plazaratu zuen bere bertsoen antologiraren izenburua da. Tolosako Auspoa bilduman argitaratu zuen. Hitzaurrea Manuel Olaizola "Uztapide"k egin zuen. Liburuaren edizioa oso dotorea izan zen, argazki eta partitura ugariekin lagunduta. Prosa lanak eta bertso-paperak biltzen dira lan honetan. "Bertsolari bezain prosagile bikaina da Lasarte", zioen Antonio Zavalak, "Auspoa bilduma"ren burua.

## Egitura

Antologia hiru ataletan antolatuta dago:
* I. atala: "Bertsotarako apizioa": hitz-lauez haren biografiaren laburpena egin zuen. Liburu osoan prosaz eginiko azalpenak jasotzen dira ere bai.
* II. atala: "Bertsoak"
* III. atala: "Omenaldia" (1975/03/2)

## Erreferentziak

* ↑ https://bdb.bertsozale.eus/es/web/liburutegia/view/1085-gordean-neuzkanak
* ↑ https://www.berria.eus/kultura/manuel-lasarte-bertsolaria-hil-da_60735_102.html

## Kanpo estekak

* Euskaltzaindiaren edizio digitala.
* Datuak: Q57667411
# Gordana Siljanovska-Davkova

Gordana Siljanovska-Davkova — mazedonieraz: Гордана Силјановска-Давкова — (Ohrid, Mazedoniako Errepublika Sozialista, Jugoslavia, 1953ko maiatzaren 11) ipar-mazedoniar unibertsitateko irakaslea, legelaria eta politikaria da. Ipar Mazedoniako presidentea da 2024ko maiatzaren 12az geroztik.
Zuzenbidean graduatu eta doktoretza lortu zuen Skopjeko San Zirilo eta San Metodio Unibertsitatean. Zuzenbide konstituzionaleko eta sistema politikoetako irakaslea izan zen Skopjeko Unibertsitatean. Branko Crvenkovskiren gobernuan diputatu eta ministro izan zen.
2019an presidentetzarako hauteskundeetara aurkeztu zen eta ez zuten aukeratu. 2024ko hauteskundeetan garaipena lortu eta maiatzaren 12an karguaz jabetu zen. Bulgariarrak herrialdearen konstituzioan gutxiengo gisa sartzearen aurkakoa da. Halaber, Greziarekin herrialdearen izen ofizialari buruz egindako Prespako Akordioaren aurkakoa da. Iritzi horiekin arriskuan jartzen ditu Bulgariaaren, Greziaren eta Europar Batasunaren arteko harreman onak.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .

## Kanpo estekak

* Datuak: Q12277168
* Multimedia: Gordana Siljanovska-Davkova / Q12277168
# Gorde nazazu lurpean

"Gorde nazazu lurpean" Ramon Saizarbitoriak idatzitako seigarren eleberria da.

## Kanpo estekak

* Liburuaren aipamena "Erein"en webgunean
* Liburuaren kritikak Literaturaren Zubitegian
* Datuak: Q12258657
# Gordaita

Gordaita sulfato motako minerala da eta gordaite taldearen kidea da.

## Ezaugarriak

Gordaita sulfato mineralaren formula kimikoa hau da: ${\ce {NaZn4(SO4)(OH)6Cl * 6H2O}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Gordaite: Mineral information, data and localities.» www.mindat.org (Noiz kontsultatua: 12-05-2019).
# Gordaliza del Pino

Gordaliza del Pino Leongo Herriko udalerri bat da, Leongo probintzian kokatuta. Safagúngo eskualdea eskualdean dago, itsas mailatik 819 m metrora, eta km²-ko azalera hartzen du.
2009ko urtarrilaren 1eko erroldaren arabera 307 biztanle zituen eta 2023 urteko erroldaren arabera 246 biztanle zituen.

## Ikus, gainera

* Leóngo udalerrien zerrenda

## Kanpo estekak

* Datuak: Q138253
* Multimedia: Gordaliza del Pino / Q138253
# Gaztediaren Nazioarteko Alderdia

Gaztediaren Nazioarteko Alderdia (ingelesez: Youth International Party), zeinaren aldekoak yippie bezala ezagutzen ziren, hippien aldaera bat, autoritatearen aurkako alderdi politiko bat izan zen, adierazpen askatasunaren aldekoa, antimilitarista eta oso handizkatua, 1967an Ameriketako Estatu Batuetan sortu zutena. Hippyek hartutako jarrera pasiboaren eta bere burua baztertzearen aurrean, landa-eremuetara erretiratuz beren bizi-eredu komunala hartzeko, yippiek nagusiki hiritarrak ziren. Gaztediaren Nazioarteko Alderdia, gazteen alderdi gisa, gazteak AEBetako hauteskundeetako lehen gehiengo handia zirela jakitun zen, eta han zegoela gizarte ultrakontserbadorearentzat aldaketa sozialerako aukera handia ordutik.
Do it (euskaraz: «egizu») esloganak ekintza zehatzen bidez aldaketak bilatzeko jarrera probokatzailea laburbiltzen du, gehienak teatralak eta eszenografikoak.
Yippien "New Nation" (euskaraz: «Nazio Berria») kontzeptuak erakunde kontrakulturalak eta alternatiboak sortzeko deia egiten zuen, hala nola elikagaien kooperatibak, egunkari independenteak eta lurpekoak, komunitateak mantentzen zituen doako klinikak. Yippyek uste zuten lankidetza-erakunde horiek eta politikoki erradikalizatutako kultura hippya egungo sistema ordeztu arte hedatuko zirela.
Beren kale-antzerkiagatik eta izaera politikoko bihurrikeriengatik ezagunagoak zirenez, "eskola zaharreko" ezker politikoko kide askok ez zituzten ezagutzen edo salatu egiten zituzten. Estatu Batuetako egunkari komunista batek "Groucho Marxistak" esaten zien. Espektro politikoan anarkista gisa kokatu izan dira; askok anarkista gisa izendatu zuten beren burua, eta YIP botere politikoaren aurkakoa zela erabaki zuten, kontrakulturako kide askok bezala.
Alderdiak ez zuen kide formalik edo hierarkia bat. Abbie Hoffman, Anita Hoffman edota Paul Krassner aktibistek sortu eta Jerry Rubin, Stewart Albert, Dick Gregory, Ed Sanders, Phil Ochs, Matthew Steen edota David Peel alderdiarekin lotu dituzte.

## Erreferentziak

* ↑ Krassner, Paul. (1994). Confessions of a raving, unconfined nut: misadventures in the counter-culture. Simon & Schuster, 156 or. ISBN 9781593765033..
* ↑ Neil A. Hamilton, The ABC-CLIO companion to the 1960s counterculture in America, Page 339, ABC-CLIO, 1997
* ↑ Abbie Hoffman, Soon to be a Major Motion Picture, 128. orr. Perigee Books, 1980. ISBN 9780399505034
* ↑ «1969: Height of the Hippies» ABC News.
* ↑ Rubin, Jerry, DO IT! Scenarios of the Revolution, page 81, Simon and Schuster, 1970.
* ↑ Sanders, Ed. (2011). Fug You: An Informal History of the Peace Eye Bookstore, the Fuck You Press, the Fugs and Counterculture in the Lower East Side. Da Capo Press ISBN 978-0306818882..

## Kanpo estekak

* Datuak: Q1890424
* Multimedia: Yippies / Q1890424
# Gaztedi Alai pilotalekua

Gaztedi Alai pilotalekua Legutioko pilotalekua da. 1967an inauguratu zutenetik hainbat pilota-partidu nagusi jokatu dituzte bertan, final asko tartean.
Eraikin honetan kontzertuak eta beste ekitaldiak ere ospatu dituzte

## Kanpo estekak

* Datuak: Q12258299